קרלוס ואלדס

קרלוס אנריקה ואלדס פארה (בספרדית: Carlos Enrique Valdés Parra; נולד ב-22 במאי 1985) הוא כדורגלן עבר קולומביאני ששיחק. בעמדת הבלם. ייצג את נבחרת קולומביה במונדיאל 2014 ובקופה אמריקה 2015.

קריירה
ואלדס החל את הקריירה הבוגרת שלו ב-2008 בקבוצת ריאל קרטחנה מהעיר קרטחנה ששיחקה אז בליגה הקולומביאנית השנייה. לאחר עונה טובה שלו, הוחתם בקבוצת אמריקה קאלי מליגת העל הקולומביאנית במדיה שיחק ארבע עונות בעמדת הבלם. ב-2009 עבר לקבוצת אינדפנדיינטה סנטה פה, גם היא מליגת העל הקולומביאנית וזכה איתה בגביע קולומביה. 
ב-20 בינואר 2011, הצטרף לקבוצת פילדלפיה יוניון מליגת MLS האמריקאית. במחזור השביעי של העונה נכלל ואלדס ב"קבוצת השבוע של MLS". באוגוסט אותה שנה, רכשה פילדלפיה את כל הזכויות על כרטיס השחקן שלו.

נבחרת קולומביה
ואלדס שיחק במדי נבחרת קולומביה עד גיל 20 והשתתף באליפות אמריקה הדרומית בכדורגל עד גיל 20 של שנת 2005, אותה אירחה קולומביה וגם זכתה בה. לאחר מכן השתתף בגביע העולם בכדורגל עד גיל 20 ב-2005 שהתקיימה בהולנד. הנבחרת הפסידה בשמינית הגמר לארגנטינה, שזכתה לבסוף באליפות. ואלדס משחק בנבחרת קולומביה הבוגרת מאז 2008. במדי הנבחרת השתתף במונדיאל 2014, שם הגיעה עד שלב רבע הגמר.

קישורים חיצוניים

הערות שוליים

קולומביאנים שנולדו ב-1985
כדורגלנים קולומביאנים
בלמי כדורגל קולומביאנים
כדורגלני ריאל קרטחנה
כדורגלני אמריקה קאלי
כדורגלני פילדלפיה יוניון
כדורגלני סן לורנסו
כדורגלני נסיונל
כדורגלני אינדפנדיינטה סנטה פה
כדורגלני נבחרת קולומביה
כדורגלני מונדיאל 2014
כדורגלני קופה אמריקה 2015